**REPUBLIKA HRVATSKA**

 **LIČKO-SENJSKA ŽUPANIJA**

**GRAD OTOČAC**

**Jedinstveni upravni odjel**

KLASA: 371-01/22-01/5

URBROJ: 2125-2-07-22-2

Otočac, 24. 10. 2022. godine

* SVIM STANOVNICIMA GRADA OTOČCA

**POZIV**

**na iskaz interesa za Program POS-a (društveno poticana stanogradnja)**

Grad Otočac **poziva sve stanovnike s područja grada Otočca** da iskažu **interes za sudjelovanje u programu POS-a**, odnosno u programu društveno poticane stanogradnje.

**Društveno poticana stanogradnja** je sustavno organizirana stanogradnja poticana javnim sredstvima radi zadovoljavanja stambenih potreba i poboljšanja kvalitete stanovanja što šireg kruga građana, kao i unaprjeđenja graditeljstva.

Javna sredstva u smislu Zakona o društveno poticanoj stanogradnji su financijska i druga sredstva koja za poticanje stanogradnje osiguravaju Republika Hrvatska i jedinice lokalne samouprave.

Društveno poticana stanogradnja provodi se, u pravilu, izgradnjom stanova za prodaju uz obročnu otplatu pod **pristupačnijim uvjetima od tržnih u pogledu kamata i rokova otplate** te za najam stanova uz mogućnost otkupa istih.

Svoj interes za sudjelovanje u programu društveno poticane stanogradnje ( **kupnje ili unajmljivanja stana**) na području grada Otočca možete iskazati ispunjavajući **ANKETU** koja se nalazi u priloženom obrascu.

Ispunjenu anketu možete dostaviti svakim radnim danom osobno ili poštom, u **pisarnicu Jedinstvenog upravnog odjela Grada Otočca** od 07:00 do 15:00 sati, ili putem maila, na adresu: info@otocac.hr , a **najkasnije do 28. 11. 2022**. **godine.**

Za bilo koju informaciju o iskazivanju interesa za program POS, kontaktirajte nas svakim radnim danom od 07:00 do 15:00

* telefonskim putem na brojeve 053/773-555 i 053/617-955
* e-mail: info@otocac.hr .

Prilog: Anketni upitnik

 PROČELNIK

 Stevan Uzelac, dipl. iur.